Laudo Liebenberg betree die Top-20Laudo Liebenberg kuier in die Maroela Media-ateljee. (Foto: Janie Monsieur/Maroela Media) Laudo Liebenberg het die Suid-Afrikaanse musiekbedryf betree as voorsanger van die musiekgroep aKing. Hy het onlangs sy eerste Afrikaanse solo-enkelsnit, “Ek kan nie wag”, uitgereik. Dié snit maak vandeesweek sy toetrede tot die Maroela Media Afrikaanse Top-20 in die 18de plek. “Die liedjie gaan oor eensaamheid. Dit gaan oor iemand wat jy verloor het of ŉ stuk van jouself wat jy verloor het, soos die tyd verloop het. En dan die hoop dat jy weer ŉ konneksie sal maak met dit wat jy verloor het,” het hy onlangs in ŉ onderhoud met Maroela Media oor dié snit gesê. Tarryn Lamb en Willem Botha se duet onttroon vandeesweek Appel se gewilde liedjie “Nonna” en “’n Liefde soos die” neem die gesogte no. 1-posisie in. In vandeesweek se Maroela Media Afrikaanse Top-20 is daar ses snitte wat styg en 11 wat daal en twee wat onveranderd bly een nuwe enkelsnit wat die week hul toetrede tot die Top-20 maak.